جوزف م. اکابا
جوزف مایکل اکابا چې د ۱۹۶۷ د می پر ۱۷مه زېږېدلی یو ښوونکی، اوبځمکپوه او د ناسا ستورمزلی دی. جوزف د امریکا له پورټو ریکو پښت څخه لومړنی کس وو چې د ۲۰۰۴ په می کې د ستورمزلي په توگه نوماند او د ناسا د ستورمزلو په ۱۹مې ډلې کې د روزنې لپاره وټاکل شو. نوموړي خپل روزنیز پروگرام د ۲۰۰۶ د فبروري پر ۱۰مه بشپړ کړ او د ایسټيایس-۱۱۹ ماموریت لپاره غوره شو. د ۲۰۰۹ د مارچ له ۱۵مې څخه تر ۲۸مې پورې یې په دې نیت الوتنه وکړه چې نړېوال تشيال تمځای ته وروستۍ لمریزې هیندارې ورسوي. جوزف په خپل دوهم ماموریت کې، چې د ۲۰۱۲ د می پر ۱۵مه پیل شو، نړیوال تشیال تمځای ته د الوتنې چلوونکی وو. هغه د ۲۰۰۹ د می پر ۱۷مه تشیال تمځای ته ورسېد او د ۲۰۱۲ د سپټمبر پر ۱۷مه د سهار پر ۶:۵۳ مسکو مهال دقیقو بېرته ځمکې ته را ورسېد چې ناسته یې د روسي فضايي ادارې روسکوسموس له خوا په رسمي توگه ریکارډ شوې ده. مخکینی ژوند د جوزف مور او پلار، رېلف او اېلسي اکابا ، په اصل کې د پورټو ریکو د اتیلو دي. هغوی د ۱۹۶۰مو کلونو په منځ کې د کلیفورنیا ایالت اینگلووډ ښار ته کډه شول او جوزف هم همالته پیدا شو. هغوی وروسته د کلیفورنیا اناهایم ښار ته ولاړل. جوزف له ماشومتوبه له لوستلو، په تېره بیا ساینس-افسانو - له لوستلو سره ډېره مینه لرله. د ښوونځي په ساینس او ریاضي دواړو مضامینو کې ډېره تکړه وو. که څه هم مور او پلار به یې هم هر مهال ښوونیز فلمونه ور ښودل، خو پر سپوږمۍ باندې د نیل ارمسټرانگ د ناستې فلم په بهرني تشیال کې د جوزف لېوالتیا را وپارول. کله چې په لېسې کې وو، جوزف سکوبا غوټه وهنې ته لېواله شو او د ښوونځي د یوه روزنیز پروگرام له لارې منلی غوټه وهونکی شو. له دې تجربې وروسته، جوزف وهڅول شو چې د ځمکپوهنې په برخه خپلې زدهکړې نورې هم وغځوي. په ۱۹۸۵ کې، جوزف په اناهایم کې له ایسپرانزا عالي لېسې څخه فارغ شو. زدهکړې په ۱۹۹۰ کې، جوزف د سانټا باربرا له کلیفورنیا پوهنتون څخه په ځمکپوهنه کې بکلوریا، او په ۱۹۹۲ کې یې له اریزونا پوهنتون څخه په ځمکپوهنې کې ماسټري ترلاسه کړه. جوزف د شپږو کلونو لپاره د امریکا په سمندري ځواکونو کې د سرپړکمشر په توگه کار کاوه. همدا ډول، د کلیفورنیا ایالت په لاس انجلس ښار کې یې د اوبځمکپوه دنده پر مخ بېوله. نور ولولئ د ستورمزلو لړليک سرچينې انگریزی ویکیپييډیا . . ستورمزلې ناسا